b'\n_START_ARTICLE_\nOrganizacijos tarnautojai\n_START_PARAGRAPH_\nOrganizacijos tarnautojai (angl. Support staff) \xe2\x80\x93 organizacijos strukt\xc5\xabros dalis, kuri padeda kitiems darbuotojams atlikti savo funkcijas._NEWLINE_Henrio Mintsbergo teigimu, tipi\xc5\xa1koje gamybos \xc4\xafmon\xc4\x97je tarnautojams priskirtini darbuotojai dirbantys valgykloje, su pa\xc5\xa1tu, i\xc5\xa1mokantys atlyginimus, teis\xc4\x97s ir vie\xc5\xa1\xc5\xb3j\xc5\xb3 ry\xc5\xa1i\xc5\xb3 skyriuose._NEWLINE_Tarnautojai, Mintsbergo teigimu, skirstytini \xc4\xaf tuos, kuri\xc5\xb3 darbui reikia auk\xc5\xa1tos kvalifikacijos, ir tuos, kuri\xc5\xb3 darbui tokios kvalifikacijos nereikia. \xc5\xbdemos kvalifikacijos tarnautojai, jo nuomone, yra ma\xc5\xbeiausiai \xc4\xaftakinga organizacijos dalis, nes jie gali b\xc5\xabti nesunkiai pakeisti, ir paskirstyti po skirtingas organizacijos dalis, d\xc4\x97l ko jiems sunkiau derinti savo veiksmus. Auk\xc5\xa1tos kvalifikacijos tarnautoj\xc5\xb3 \xc4\xaftaka remiasi kompetencijos sistema. Dirbdami ma\xc5\xbeose grup\xc4\x97se, jie link\xc4\x99 skatinti bendradarbiavim\xc4\x85 organizacijos viduje.'